
     Vă înaintăm, alăturat, RAPORTUL COMUN SUPLIMENTAR asupra proiectului de Lege pentru modificarea şi completarea Ordonanţei de urgenţă a Guvernului nr. 108/2022 privind decarbonizarea sectorului energetic, retrimis de către Senat pentru o nouă dezbatere, ca urmare a adoptării unor prevederi pentru care Camera Deputaților este Cameră decizională, Comisiei pentru politică economică, reformă şi privatizare și Comisiei pentru industrii și servicii, cu adresa nr. PL-x 4/2026 din 4 august 2026.

În raport cu obiectul şi conţinutul său, iniţiativa legislativă face parte din categoria legilor organice.

	 Sándor BENDE
 









1

      [image: http://www.cdep.ro/img/stema/stemaCDEPmic.jpg]

PARLAMENTUL ROMÂNIEI
CAMERA DEPUTAŢILOR

	                                 
Comisia pentru politică economică,
reformă şi privatizare



      
	
Comisia pentru industrii și servicii
                              
            
 

	
                 Nr. 7c-1/132/2026





      
	                
                      Nr. 7c-3/85/2026


                              

                       
            
 


                                  												     PL-x 4/2026
                                                                                                       Bucureşti, 05.08.2026                                  

                                  												

RAPORT COMUN SUPLIMENTAR
asupra proiectului de Lege pentru modificarea şi completarea Ordonanţei de urgenţă a Guvernului nr. 108/2022 privind decarbonizarea sectorului energetic


   În conformitate cu prevederile art. 75 alin. (4) și (5) din Constituția României, republicată, Comisia pentru politică economică, reformă şi privatizare şi privatizare și  Comisia  pentru industrii și servicii au fost sesizate, spre o nouă dezbatere în fond cu proiectul de Lege pentru modificarea şi completarea Ordonanţei de urgenţă a Guvernului           nr. 108/2022 privind decarbonizarea sectorului energetic, retrimis de către Senat cu adresa                        nr. PL-x 4/2026 din 4 august 2026.
În conformitate cu prevederile art.75 alin. (4) și (5) din Constituția României, republicată, Senatul, în ședința din 04 august 2026, a adoptat proiectul de lege și l-a retrimis pentru o nouă dezbatere, ca urmare a adoptării unor prevederi pentru care Camera Deputaților este Cameră decizională. 
            Proiectul de lege supus dezbaterii are ca obiect de reglementare modificarea art. 2 din Ordonanţa de urgenţă a Guvernului nr. 108/2022 privind decarbonizarea sectorului energetic, cu modificările și completările ulterioare. Astfel, intervenţiile legislative preconizate constau, pe de o parte, în extinderea interdicţiei de punere în funcţiune de noi capacităţi de producere a energiei electrice şi la cele pe bază de antracit şi turbă, nu doar pe bază de lignit şi huilă iar, pe de altă parte, în permiterea, respectiv exceptarea, de la punerea în funcţiune de noi capacităţi de producere a energiei electrice pe bază de lignit, antracit, turbă şi huilă în anumite domenii sau cazuri, pornind de la premisa asigurării securitătii naţionale.

             Membrii Comisiei pentru industrii și servicii au reexaminat inițiativa legislativă în ședința din 5 august 2026 și au hotărât, cu majoritate de voturi, să transmită Comisiei pentru politică economică, reformă și privatizare un raport preliminar de adoptare a propunerii legislative, cu amendamente admise.
    Membrii Comisiei pentru industrii și servicii au fost prezenți la ședință, conform listei de prezență.
              La lucrările Comisiei pentru industrii și servicii au participat, în calitate de invitați, din partea Ministerului Energiei, domnii Marius Poșa – secretar de stat și Sorin Elisei – secretar general.              
               În conformitate cu prevederile art. 62, art. 64, art. 54 alin. (3) teza I și ale            art. 133 din Regulamentul Camerei Deputaţilor, republicat, cu modificările ulterioare, membrii Comisiei pentru politică economică, reformă și privatizare au reexaminat inițiativa legislativă și documentele care o însoțesc în ședința din 5 august 2026. 
     Din numărul total de 22 membri ai Comisiei pentru politică economică, reformă și privatizare au participat la dezbateri 20 de deputați.
     În urma examinării inițiativei legislative şi a opiniilor exprimate, membrii celor două Comisii au hotărât, cu majoritate de voturi,  să supună plenului Camerei Deputaților spre dezbatere și adoptare proiectul de Lege pentru modificarea şi completarea Ordonanţei de urgenţă a Guvernului nr. 108/2022 privind decarbonizarea sectorului energetic, cu amendamente admise prevăzute în anexa care face parte integrantă din prezentul raport comun suplimentar. 

       În raport cu obiectul şi conţinutul său, iniţiativa legislativă face parte din categoria legilor organice.

	PREŞEDINTE,

	PREŞEDINTE,

	Costel Neculai DUNAVA
	Sándor BENDE

	SECRETAR         

	Bogdan-Alin STOICA
	                  Claudiu MANTA

	 
 Consilier parlamentar                                                                                                                   Alina Cristina HODIVOIANU
	Consilieri parlamentari                                                                                                                   Alexandra ZORILĂ
                             Isabela ROBE
                               Consilier,
                           Teodora DESAGĂ

ANEXĂ

AMENDAMENTE ADMISE:

	Nr. crt.
	
Text OuG nr. 108/2022
	Forma inițiatorului (adoptată tacit de Camera Deputaților)
	
Forma adoptată de Senat
	Amendamente admise/autor
	Motivare

	1. 
	
	Titlul Legii
[bookmark: bookmark1]LEGE
pentru modificarea şi completarea Ordonanţei de urgenţă a Guvernului nr.108/2022 privind decarbonizarea sectorului energetic
	Titlul Legii
LEGE
pentru modificarea şi completarea Ordonanţei de urgenţă a Guvernului nr.108/2022 privind decarbonizarea sectorului energetic 
	Nemodificat
	

	2. 
	
	Articol unic - Articolul 2 din Ordonanța de urgență a Guvernului nr. 108/2022 privind decarbonizarea sectorului energetic, publicată în Monitorul Oficial al României, Partea I, nr. 659 din 1 iulie 2022, aprobată cu modificări și completări prin Legea nr. 334/2022, se modifică și se completează după cum urmează:
	Articol unic - Ordonanța de urgență a Guvernului nr. 108/2022 privind decarbonizarea sectorului energetic, publicată în Monitorul Oficial al României, Partea I, nr. 659 din 1 iulie 2022, aprobată cu modificări și completări prin Legea nr. 334/2022, se modifică și se completează după cum urmează:
	Nemodificat
	

	3. 
	Art. 1. - (1) Prezenta ordonanţă de urgenţă stabileşte cadrul legal general pentru eliminarea etapizată din mixul energetic a producţiei de energie electrică pe bază de lignit şi huilă, termenele pentru închiderea şi conservarea grupurilor energetice cu funcţionare pe lignit şi huilă, măsuri pentru:
.........
b) scoaterea treptată din exploatare a capacităţilor de producţie de energie electrică pe bază de lignit şi huilă;
	
	1. La articolul 1 alineatul (1), litera b) se modifică și va avea următorul cuprins: 











„b) scoaterea treptată din exploatare a capacităților de producție de energie electrică pe bază de lignit și huilă se realizează numai după instalarea, racordarea și punerea în funcțiune comercială a uneia sau mai multor capacități ori surse alternative de producere a energiei cu emisii reduse de carbon, care, individual sau cumulat, pot prelua, în condiții de siguranță și continuitate, funcțiile electrice și, după caz, termice ale capacităților retrase, cu respectarea condițiilor prevăzute la art. 4 alin. (1²);”
	1. La articolul 1 alineatul (1), litera b) se modifică și va avea următorul cuprins: 











„b) scoaterea treptată din exploatare a capacităților de producție de energie electrică pe bază de lignit și huilă se realizează numai după instalarea, racordarea și punerea în funcțiune comercială a uneia sau mai multor capacități energetice similare de producere a energiei cu emisii reduse de carbon, care, individual sau cumulat, pot prelua, în condiții de siguranță și continuitate, funcțiile electrice și, după caz, termice ale capacităților retrase, cu respectarea condițiilor prevăzute la art. 4 alin. (1²);”

Autor: Grup parlamentar PSD
	

	4. 
	

Art. 2 . - Se interzice punerea în funcţiune de noi capacităţi de producere a energiei electrice pe bază de lignit sau huilă, cu excepţia capacităţilor pentru care s-au emis licenţe/permise anterior intrării în vigoare a prezentei ordonanţe de urgenţă.
	

”Art. 2. - (1) Se interzice punerea în funcțiune de noi capacități de producere a energiei electrice pe bază de lignit, antracit, turbă sau huilă.







(2) Se permite explorarea şi exploatarea de lignit, antracit, turbă sau huilă în scop neenergetic, pentru producerea, furnizarea şi comercializarea care deservesc industriei farmaceutice, medicale, alimentare, textile, de construcţii, chimice şi altor asemenea. 
(3) Prin excepţie de la prevederile alin. (1), se permite punerea în funcţiune de noi capacităţi de producere a energiei electrice pe bază de lignit sau huilă în următoarele cazuri: 
a) în scopul constituirii de rezerve de lignit, antracit, turbă sau huilă pentru mobilizare şi război, în sensul art. 9 alin. (2) lit. b) din Legea nr. 203/2015 privind planificarea apărării; 
b) în scopul pregătirii, asigurării şi organizării resurselor energetice necesare în cazul instituirii stării de urgenţă şi asediu, în condiţiile Ordonanţei de urgenţă nr. 1/1999 privind regimul stării de asediu şi regimul stării de urgenţă, cu modificările şi completările ulterioare; 



c) în scopul prevenirii şi combaterii ameninţărilor la adresa securităţii naţionale a României, astfel cum sunt prevăzute de art. 3 din Legea nr. 51/1991 privind securitatea naţională a României; 


d) în scopul constituirii şi asigurării resurselor energetice, a serviciilor necesare susţinerii efortului de apărare, precum şi a resurselor materiale necesare în cazul declarării stării de mobilizare parţială sau totală a forţelor armate şi al stării de război, astfel cum sunt prevăzute de art. 21 lit. e), art. 23 alin. (4), art. 24 şi art. 25 din Legea nr. 355/2009 privind regimul stării de mobilizare parţială sau totală a forţelor armate şi al stării de război, cu modificările şi completările ulterioare; 
e) în scopul asigurării şi coordonării resurselor energetice şi stocurilor de energie pe bază de lignit, antracit, turbă sau huilă necesare prevenirii şi gestionării situaţiilor de urgenţă, astfel cum sunt prevăzute de Ordonanţa de urgenţă nr. 21/2004 privind Sistemul Naţional de Management al Situaţiilor de Urgenţă, cu modificările şi completările ulterioare;





f) pentru constituirea de stocuri de siguranţă la combustibilii necesari pentru producerea energiei electrice, precum şi a energiei termice produse în cogenerare, astfel cum este prevăzută de art. 2 lit. f) din Legea energiei electrice şi a gazelor naturale nr. 123/2012, cu modificările şi completările ulterioare, în unul dintre scopurile prevăzute la lit. c)-g); g) pentru asigurarea dezvoltării serviciilor publice care folosesc resurse de energie descentralizate, precum consumul dispecerizabil şi stocarea energiei pe bază de huilă şi lignit, în unul dintre scopurile prevăzute la lit. c)-f); 
h) pentru asigurarea investiţiilor în special în producerea de energie variabilă şi flexibilă, în stocarea energiei sau în implementarea electromobilităţii sau în crearea de noi interconexiuni între statele membre ale Uniunii Europene, în unul dintre scopurile prevăzute la lit. a)-f). 
(4) Activitatea de punere în funcţiune de noi capacităţi de producere a energiei electrice pe bază de lignit, antracit, turbă sau huilă în sensul alin. (3) se realizează doar cu respectarea obligatorie a celor mai bune tehnici disponibile, denumite în continuare BAT, astfel cum sunt definite potrivit art. 3 pct. 10 din Directiva 2010/75/UE a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării);
(5) Emiterea licenţelor şi a permiselor pentru prospectarea şi punerea în funcţiune de noi capacităţi de producere a energiei electrice pe bază de lignit, antracit, turbă sau huilă, în conformitate cu una sau mai multe dintre cazurile prevăzute la alin. (3) este condiţionată de obţinerea, de către solicitant, a unui aviz conform emis de Consiliul Suprem de Apărare a Ţării.
(6) Avizul prevăzut la alin. (5) conţine o analiză detaliată pentru a determina încadrarea în cadrul situaţiilor prevăzute la alin. (3). Emiterea avizului se realizează în maximum 30 de zile calendaristice de la solicitare.

(7) Capacităţilor de producere a energiei electrice pe bază de lignit, antracit, turbă sau huilă puse în funcţiune în temeiul alin. (3) nu le sunt aplicabile celelalte dispoziţii din prezenta ordonanţă de urgenţă.”
	2. Articolul 2 se modifică şi va avea următorul cuprins: 
„Art. 2. - (1) Se interzice punerea în funcțiune de noi capacități de producere a energiei electrice pe bază de lignit, antracit, turbă sau huilă.







(2) Se permite explorarea şi exploatarea de lignit, antracit, turbă sau huilă în scop neenergetic, pentru producerea, furnizarea şi comercializarea care deservesc industriei farmaceutice, medicale, alimentare, textile, de construcţii, chimice şi altor asemenea. 
(3) Prin excepţie de la prevederile alin. (1), se permite punerea în funcţiune de noi capacităţi de producere a energiei electrice pe bază de lignit sau huilă în următoarele cazuri: 
a) în scopul constituirii de rezerve de lignit, antracit, turbă sau huilă pentru mobilizare şi război, în sensul art. 9 alin. (2) lit. b) din Legea nr. 203/2015 privind planificarea apărării; 
b) în scopul pregătirii, asigurării şi organizării resurselor energetice necesare în cazul instituirii stării de urgenţă şi asediu, în condiţiile Ordonanţei de urgenţă a Guvernului nr. 1/1999 privind regimul stării de asediu şi regimul stării de urgenţă, aprobată cu modificări și completări prin Legea nr.453/2004, cu modificările şi completările ulterioare; 
c) în scopul prevenirii şi combaterii ameninţărilor la adresa securităţii naţionale a României, astfel cum sunt prevăzute de art. 3 din Legea nr. 51/1991 privind securitatea naţională a României, republicată, cu modificările și completările ulterioare; 
d) în scopul constituirii şi asigurării resurselor energetice, a serviciilor necesare susţinerii efortului de apărare, precum şi a resurselor materiale necesare în cazul declarării stării de mobilizare parţială sau totală a forţelor armate şi al stării de război, astfel cum sunt prevăzute de art. 21 lit. e), art. 23 alin. (4), art. 24 şi 25 din Legea nr. 355/2009 privind regimul stării de mobilizare parţială sau totală a forţelor armate şi al stării de război; 

e) în scopul asigurării şi coordonării resurselor energetice şi stocurilor de energie pe bază de lignit, antracit, turbă sau huilă necesare prevenirii şi gestionării situaţiilor de urgenţă, astfel cum sunt prevăzute de Ordonanţa de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, aprobată cu modificări și completări prin Legea nr.15/2005, cu modificările şi completările ulterioare;
f) pentru constituirea de stocuri de siguranţă la combustibilii necesari pentru producerea energiei electrice, precum şi a energiei termice produse în cogenerare, astfel cum este prevăzută de art. 2 lit. f) din Legea energiei electrice şi a gazelor naturale nr. 123/2012, cu modificările şi completările ulterioare, în unul dintre scopurile prevăzute la lit. c)-g); g) pentru asigurarea dezvoltării serviciilor publice care folosesc resurse de energie descentralizate, precum consumul dispecerizabil şi stocarea energiei pe bază de huilă şi lignit, în unul dintre scopurile prevăzute la lit. c)-f);
 h) pentru asigurarea investiţiilor în special în producerea de energie variabilă şi flexibilă, în stocarea energiei sau în implementarea electromobilităţii sau în crearea de noi interconexiuni între statele membre ale Uniunii Europene, în unul dintre scopurile prevăzute la lit. a)-f). 
(4) Activitatea de punere în funcţiune de noi capacităţi de producere a energiei electrice pe bază de lignit, antracit, turbă sau huilă în sensul alin. (3) se realizează doar cu respectarea obligatorie a celor mai bune tehnici disponibile, denumite în continuare BAT, astfel cum sunt definite potrivit art. 3 pct. 10 din Directiva 2010/75/UE a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării);
(5) Emiterea licenţelor şi a permiselor pentru prospectarea şi punerea în funcţiune de noi capacităţi de producere a energiei electrice pe bază de lignit, antracit, turbă sau huilă, în conformitate cu unul sau mai multe dintre cazurile prevăzute la alin. (3) este condiţionată de obţinerea, de către solicitant, a unui aviz conform emis de Consiliul Suprem de Apărare a Ţării.
(6) Avizul prevăzut la alin. (5) conţine o analiză detaliată pentru a determina încadrarea în cadrul situaţiilor prevăzute la alin. (3). Emiterea avizului se realizează în maximum 30 de zile calendaristice de la solicitare.
(7) Capacităţilor de producere a energiei electrice pe bază de lignit, antracit, turbă sau huilă puse în funcţiune în temeiul alin. (3) nu le sunt aplicabile celelalte dispoziţii din prezenta ordonanţă de urgenţă.”
	Nemodificat
	

	5. 
	



Art. 4. - (1) Capacităţile energetice pe bază de huilă şi lignit rămase disponibile la data de 31 decembrie 2021 se scot din exploatare potrivit prevederilor prezentei ordonanţe de urgenţă, după cum urmează:
	
	3. La articolul 4, partea introductivă a alineatului (1) se modifică şi va avea următorul cuprins:
"Art. 4. - (1) Capacităţile energetice pe bază de huilă şi lignit rămase disponibile la data de 31 decembrie 2021 se scot din exploatare potrivit prevederilor prezentei ordonanţe de urgenţă, numai după construirea și punerea în funcțiune de noi capacități energetice similare prevăzute la alin. (9), după cum urmează:
	Nemodificat
	

	6. 
	
	
	4. La articolul 4, după alineatul (11) se introduce un nou alineat, alin. (12), cu următorul cuprins:
„(12) Prin derogare de la prevederile alin. (1), scoaterea din exploatare a capacităților de producere a energiei electrice pe bază de lignit și huilă poate avea loc numai după îndeplinirea următoarelor condiții aplicabile:
a) instalarea, racordarea și punerea în funcțiune comercială a uneia sau mai multor capacități ori surse alternative de producere a energiei cu emisii reduse de carbon;
b) sursele alternative prevăzute la lit. a) asigură, individual sau cumulat, înlocuirea puterii electrice disponibile a capacităților retrase, fără afectarea adecvanței și a funcționării sigure a Sistemului electroenergetic național;
c) pentru capacitățile care produc energie termică în cogenerare, sursele alternative asigură puterea termică necesară continuității serviciului public de alimentare cu energie termică în sistem centralizat;
d) pentru capacitățile care furnizează abur tehnologic sau energie termică unor consumatori industriali, sursele alternative asigură necesarul acestora în condiții de continuitate și siguranță. Îndeplinirea condițiilor prevăzute la lit. a)-d), inclusiv funcționarea racordurilor și a infrastructurii asociate, se dovedește anterior retragerii prin documentele de punere în funcțiune și avizele emise potrivit legii. Prevederile prezentului alineat nu aduc atingere datei-limită prevăzute la art. 3 alin. (1).”
	4. La articolul 4, după alineatul (11) se introduc două noi alineate, alin. (12) și (13), cu următorul cuprins:
„(12) Prin derogare de la prevederile alin. (1), scoaterea din exploatare a capacităților de producere a energiei electrice pe bază de lignit și huilă poate avea loc numai după îndeplinirea următoarelor condiții aplicabile:
a) instalarea, racordarea și punerea în funcțiune comercială a uneia sau mai multor capacități energetice similare de producere a energiei cu emisii reduse de carbon;
b) capacitățile energetice similare prevăzute la lit. a) asigură, individual sau cumulat, înlocuirea puterii electrice disponibile a capacităților retrase, fără afectarea adecvanței și a funcționării sigure a Sistemului electroenergetic național;
c) pentru capacitățile care produc energie termică în cogenerare, capacitățile energetice similare asigură puterea termică necesară continuității serviciului public de alimentare cu energie termică în sistem centralizat;
d) pentru capacitățile care furnizează abur tehnologic sau energie termică unor consumatori industriali, capacitățile energetice similare asigură necesarul acestora în condiții de continuitate și siguranță. Îndeplinirea condițiilor prevăzute la lit. a)-d), inclusiv funcționarea racordurilor și a infrastructurii asociate, se dovedește anterior retragerii prin documentele de punere în funcțiune și avizele emise potrivit legii.


(13) Prevederile alin. (12) nu aduc atingere datei-limită prevăzute la art. 3 alin. (1).”
Autor: Grup parlamentar PSD
	Tehnică legislativă

